text: মতলব উত্তর উপজেলা আওয়ামী লীগ কর্তৃক বাংলাদেশ আওয়ামী লীগের ৭০তম প্রতিষ্ঠাবার্ষিকী পালন উপলক্ষে আয়োজিত জনসভায় সকল ইউনিয়ন ও পৌরসভা থেকে নেতা-কর্মীরা যোগদান করায় বিশেষ কৃতজ্ঞতা প্রকাশ করেছেন উপজেলা আওয়ামী লীগের সাধারণ সম্পাদক ও উপজেলা পরিষদ চেয়ারম্যান বীর মুক্তিযোদ্ধা এমএ কুদ্দুস। তিনি এক বিজ্ঞপ্তিতে বলেন, অনেক বৃষ্টি উপেক্ষা করে যারা জনসভায় যোগদান করেছেন উপজেলা আওয়ামী লীগের পক্ষ থেকে তাদের প্রতি বিশেষ কৃতজ্ঞতা ও ধন্যবাদ জানাই। সেই সাথে জাতির জনক বঙ্গবন্ধু শেখ মুজিবুর রহমানের স্বপ্নের সোনার বাংলা গড়ার লক্ষ্যে ও প্রধানমন্ত্রী শেখ হাসিনার নেতৃত্বে আওয়ামী লীগকে আরো এগিয়ে নিয়ে যেতে সকল তৃণমুল নেতা-কর্মীকে ঐক্যবদ্ধ হয়ে কাজ করার আহ্বান জানান তিনি।
  উল্লেখ্য, আওয়ামী লীগের প্রতিষ্ঠাবার্ষিকী পালন উপলক্ষে উপজেলা পরিষদ চত্বরে গত ১৩ জুলাই বিকেলে আয়োজিত জনসভা ও কেক কাটা অনুষ্ঠানে প্রধান অতিথি ছিলেন বাংলাদেশ আওয়ামী লীগের যুগ্ম সাধারণ সম্পাদক ও শিক্ষামন্ত্রী ডাঃ দীপু মনি এমপি। উপজেলা আওয়ামী লীগের সভাপতি অ্যাডঃ রুহুল আমিনের সভাপতিত্বে ও সাধারণ সম্পাদক এমএ কুদ্দুসের পরিচালনায় বিশেষ অতিথির বক্তব্য রাখেন চাঁদপুর-২ আসনের সংসদ সদস্য আলহাজ্ব অ্যাডঃ নূরুল আমিন রুহুল ও চাঁদপুর জেলা আওয়ামী লীগের সাধারণ সম্পাদক আবু নঈম পাটোয়ারী দুলাল।